

**MINISTERUL FINANȚELOR**

|  |
| --- |
|  |

**Nr. 687581/09.01.2025**

**MINISTERUL FINANȚELOR**

**ANUNȚĂ DECLANȘAREA PROCEDURII DE TRANSFER ÎN INTERESUL SERVICIULUI**

**PENTRU OCUPAREA A 2 POSTURI AFERENTE UNOR FUNCŢII PUBLICE DE EXECUŢIE**

**ANUNŢ din data de 09 ianuarie 2025**

**privind declanșarea procedurii de transfer în interesul serviciului,**

**pentru ocuparea unor posturi aferente unor funcţii publice de execuţie**

**din cadrul Ministerului Finanțelor**

Ministerul Finanțelor, în temeiul prevederilor art. 502 alin. (1) lit. c) și art. 506 alin. (1) lit. a), alin. (2), (3), (5), (6), (8¹) și (9) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

anunță declanșarea **procedurii de transfer în interesul serviciului,** pentru ocuparea unor posturi aferente funcţiilor publice de execuţie vacante de **consilier clasa I grad profesional superior (1 post) la Serviciul managementul împrumuturilor externe și expert clasa I grad profesional principal (1 post) la Serviciul guvernanță corporativă a instituțiilor financiare internaționale și armonizare legislativă a sectorului financiar - din cadrul Direcției generale relații financiare internaționale**, în conformitate cu procedura de sistem PS-33 „Modificarea prin transfer a raporturilor de serviciu/muncă ale angajaților, la nivelul aparatului propriu al Ministerului Finanțelor”.

**DOCUMENTE NECESARE ȘI DATĂ LIMITĂ**

Persoanele interesate sunt invitate să depună la sediul Ministerului Finanțelor, prin registratură, în termen de 8 zile lucrătoare de la data afişării anunţului, următoarele documente:

1. **solicitarea accesului la procesul de selecție pentru transferul în interesul serviciului, conform modelului atașat;**
2. **curriculum vitae, modelul comun european**
3. **copia actului de identitate;**
4. **copii ale diplomelor de studii, certificatelor şi altor documente care atestă efectuarea unor specializări şi perfecţionări, necesare în vederea verificării îndeplinirii condițiilor din fişa postului;**
5. **copia carnetului de muncă şi a adeverinţei eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcţiei publice, precum și funcția publică în care este numit;**
6. **adeverința medicală, care să ateste starea de sănătate corespunzătoare funcţiei publice solicitate;**
7. **acordul privind prelucrarea datelor cu caracter personal, conform modelului atașat.**

Copiile de pe actele de mai sus, se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei**.**

Procedura de selecție în cazul transferului în interesul serviciului cuprinde următoarele etape succesive:

1. selecția persoanelor care îndeplinesc condițiile în vederea ocupării posturilor vacante prin transfer;
2. proba suplimentară de testare a competențelor specifice care va putea fi susținută doar de solicitanții declarați admiși la etapa selecției;
3. proba interviu. Proba interviu va putea fi susținută doar de solicitanții declarați admiși la proba suplimentară de testare a competențelor specifice.

**TERMENUL LIMITĂ DE DEPUNERE A DOCUMENTELOR MENȚIONATE: 20 ianuarie 2025, ora 1700**

Ulteriorverificării dosarului/dosarelor de înscriere la procedura de transfer şi afişării rezultatului selecției, va fi organizată **la sediul Ministerului Finanțelor:**

**-proba suplimentară de testare a competențelor digitale în data de 27 ianuarie 2025 ora 1000;**

**-proba suplimentară de testare a competențelor lingvistice în data de 29 ianuarie 2025 ora 1000;**

**-proba interviu în data de 11 februarie 2025, începând cu ora 1000.**

**CONDIȚII pentru ocuparea, prin transfer în interesul serviciului, a funcției publice de execuție vacante de consilier clasa I grad profesional superior (1 post) la Serviciul managementul împrumuturilor externe:**

* studii universitare de licență absolvite cu diplomă de licenţă sau echivalentă în domeniul șiințelor sociale - științe economice/juridice/administrative, știinte inginerești;
* minimum 7 ani vechime în specialitatea studiilor necesare exercitării funcției publice.

**COMPETENȚE necesare exercitării funcției publice de execuție vacante de consilier clasa I grad profesional superior:**

* + - 1. competențe digitale - competența specifică de a utiliza aplicații tip Office-nivel utilizator mediu - testarea se face prin probă practică,
      2. competențe lingvistice – limba engleză – nivel A2 – utilizator elementar –testarea se face prin probă scrisă

**CONDIȚII pentru ocuparea, prin transfer în interesul serviciului, a funcției publice vacante de expert clasa I grad profesional principal (1 post) la Serviciul guvernanță corporativă a instituțiilor financiare internaționale și armonizare legislativă a sectorului financiar:**

* studii universitare de licență absolvite cu diplomă de licenţă sau echivalentă în domeniul științe economice/juridice;
* minimum 5 ani vechime în specialitatea studiilor necesare exercitării funcției publice.

**COMPETENȚE necesare exercitării funcției publice de execuție vacante de expert clasa I grad profesional principal:**

1. competențe digitale - competența specifică de a utiliza aplicații tip Office-nivel utilizator

mediu - testarea se face prin probă practică,

1. competențe lingvistice – limba engleză – nivel A2 – utilizator elementar – testarea se face prin probă scrisă

**Bibliografie**

**pentru ocuparea postului vacant de consilier clasa I grad profesional superior la Direcția generală relații financiare internaționale, Serviciul managementul Împrumuturilor externe, prin transfer în interesul serviciului**

1. Ordonanța de Urgență a Guvernului nr. 64/2007 privind datoria publică, aprobată cu modificări şi completări prin Legea nr. 109/2008, cu modificările ulterioare;
2. Sectiunea 4.1.a),b).3. *Procedura contractării de împrumuturi de la guverne şi agenţii guvernamentale străine, instituţii financiare internaţionale sau de alte organisme internaţionale* din Hotărârea Guvernului nr. 1470/2007 pentru aprobarea Normelor metodologice de aplicare a Ordonanţei de urgenţă a Guvernului nr. 64/2007 privind datoria publică, cu modificările și completările ulterioare;
3. Legea nr. 590/2003 privind tratatele;
4. Legea nr. 1/2021 pentru ratificarea Acordului de împrumut (Program pe bază de rezultate în sectorul sanitar din România) dintre România şi Banca Internaţională pentru Reconstrucţie şi Dezvoltare, semnat la New York la 23 septembrie 2019, amendat şi actualizat prin Scrisoarea de amendament semnată între România şi Banca Internaţională pentru Reconstrucţie şi Dezvoltare la Bucureşti la 31 iulie 2020 şi la 26 august 2020;
5. Legea nr. 285/2021 pentru aprobarea Contractului de finanţare (Spitalul Regional de Urgenţă Iaşi - COVID-19) dintre România şi Banca Europeană de Investiţii, semnat la Bucureşti şi la Luxemburg la 20 aprilie 2021;
6. Legea nr. 90/2020 pentru aprobarea Acordului-cadru de împrumut dintre România şi Banca de Dezvoltare a Consiliului Europei (Proiectul privind modernizarea infrastructurii judiciare în România), semnat la Bucureşti la 13 august 2019 şi la Paris la 2 septembrie 2019.

**Bibliografie**

**pentru ocuparea postului vacant de expert clasa I grad profesional principal la Direcția Generală Relații Financiare Internaționale, Serviciul guvernanță corporativă a instituțiilor financiare internaționale și armonizare legislativă a sectorului financiar**

1. Acordurile cadru de cooperare dintre România şi Instituţiile financiare internaţionale (Fondul Monetar Internațional, Grupul Băncii Mondiale, Banca Europeană pentru Reconstrucție şi Dezvoltare, Grupul Băncii Europene de Investiții, Banca Internațională de Cooperare Economică, Banca Internațională de Investiţii, Banca de Dezvoltare a Consiliului Europei, Banca de Cooperare şi Dezvoltare a Mării Negre, Banca Asiatică de Investiţii în Infrastructură etc)
2. H.G. nr. 561/2009 pentru aprobarea Regulamentului privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente, în vederea adoptării/aprobării, cu modificările și completările ulterioare
3. Legea nr. 312/2004 privind Statutul Băncii Naționale a României
4. Legea 147/ 2021 pentru modificarea și completarea Ordonanței de urgență a Guvernului nr. 93/2012 privind înființarea, organizarea și funcționarea Autorității de Supraveghere Financiară
5. Cunoștințe în domeniul legislației comunitare – TFUE (Tratatul de Aderare a României la Uniunea Europeană)

Fișele posturilorsunt anexate la prezentul anunț.

Informații suplimentare se pot obține la secretarul comisiei, doamna Delia Rebedea, consilier clasa I grad profesional superior, telefon021.319.97.59/int.2181.

Subsemnatul/a .........................., având funcția de .............................. în cadrul ......................................., solicit accesul la procesul de selecție pentru transferul în interesul serviciului la Ministerul Finanțelor, Direcția (generală)/Serviciul ....................... în funcția publică/contractuală de conducere/execuție de ....................................

Anexez următoarele documente:

* curriculum vitae, modelul comun european;
* copia actului de identitate;
* copii ale diplomelor de studii, certificatelor și a altor documente care atestă efectuarea unor specializări și perfecționări, necesare în vederea verificării îndeplinirii condițiilor din fișa postului;
* copia carnetului de muncă și a adeverinței eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcției, precum și funcția publică/contractuală în care este numit/angajat;
* adeverința medicală, care să ateste starea de sănătate corespunzătoare funcției/postului solicitat.

Semnătura,

Data

..........................

................................

**Acord privind prelucrarea datelor cu caracter personal**

Subsemnatul/a ..........................................................., domiciliat/ă în ................................................................................, cu adresa de e-mail .................................................., sunt de acord ca datele mele cu caracter personal să fie prelucrate de Ministerul Finanțelor, în scopul derulării procedurii de transfer în interesul serviciului, pentru organizarea căreia a fost publicat anunțul din data de ..........................și pentru care am calitatea de aplicant, cu respectarea prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.